text: Skeiðið er hugsað tær, ið ynskir at hugsavna teg um handaligt arbeiðið og at skapa við egnum hondum. Tær nýtist ongar royndir fyri at luttaka, men fólk við royndum innan træhandverk, eru eisini hjartaliga vælkomin.
text: #000007
text: ”A true Kuksa is made by your own hands or received as a gift” – Sami people
text: #000008
text: Á hesum skeiðnum evna vit sonevndar Kuksa-koppar, ið stava frá elligamlari sámiskari siðvenju og hugsavna okkum um gleðina við at skapa við hondunum. Vit nýta bert hondamboð; sag, knív, høggujarn, fíl og sandpappír, og lata prosessina taka sína tíð. Arbeiðshátturin krevur tolsemið og stendur í andstøðu til hópframleiðslu.
text: #000009
text: So, um tú hevur hug at forma tín egna kopp úr træi? Skifta stokkarnar út við hondamboðum eina løtu? Ella geva eina serstaka jólagávu til onkran góðan? Ert tú vælkomin á Háskúlan at tilevna tín egna serstaka kopp úr mahognitræi.
text: #000010
text: Navnið ’Kuksa’ er finskt og merkir ’burra’ ella ójavnur vøkstur á træi. Sambært siðvenjuni evnaði tú tær sjálvari/sjálvum ein kopp úr burru í ungum aldri, sum tú hevði við tær alt lívið. Kopparnir eru haldførir og vakrir, og eru serliga hentir at hava við í náttúruna, tí teir eru lættir og kunnu bindast uttaná taskuna ella beltið. Tankin er, at tær ikki nýtist at bera vatn við tær av tí sama, men ístaðin brúkar koppin at drekka úr áum, tú kemur framvið á tíni leið. Viðmerkjast skal tó, at hann eisini tolur heitar drykkir, sosum te og kaffi.
text: #000011